जनवरी 2024 में गर्भगृह में मूर्ति स्थापित होगी, 35 फीट दूर से दर्शन होंगे
Ayodhya Ram Mandir Construction. Follow Ayodhya Ram Mandir Opening Date 2024 News On Dainik Bhaska  अयोध्या में बन रहे राम मंदिर के गर्भगृह में स्थापित होने वाली भगवान राम की मूर्ति का निर्माण कार्य शुरु हो गया है। जनवरी 2024 में मकर संक्रांति पर गर्भगृह में यह मूर्ति स्थापित होगी
अयोध्या में बन रहे राम मंदिर के गर्भगृह में स्थापित होने वाली भगवान राम की मूर्ति का निर्माण कार्य शुरु हो गया है। जनवरी 2024 में मकर संक्रांति पर गर्भगृह में यह मूर्ति स्थापित होगी।
भक्तों को मूर्ति के 35 फीट दूर से दर्शन हो सकेंगे। रामनवमी के दिन सूर्य की किरणें गर्भगृह में रामलला के ललाट को छुएंगी। इसके लिए खगोलशास्त्र और भौतिकी विज्ञान के विशेषज्ञों की एक टीम बनाई गई है।
कर्नाटक-राजस्थान के शिल्पकार अयोध्या पहुंचे
मूर्ति को भव्य और मोहक बनाने के लिए बड़े-बड़े मूर्तिकारों की टीमें अयोध्या पहुंच रही हैं। कर्नाटक के शिल्पकार गणेश एल. भट्‌ट और राजस्थान के शिल्पकार सत्यनारायण पांडेय की टीमें अयोध्या आ चुकी हैं। पद्मविभूषण सुदर्शन साहू और मैसुरु के अरुण योगीराज की टीमें आनी बाकी हैं।
संतों, विद्वानों, शिल्पकारों और चित्रकारों से लंबी चर्चा के बाद तय हुआ है कि बालस्वरूप (5 वर्ष) का जैसा वर्णन वाल्मीकि जी ने किया है, उसी आधार पर मूर्ति बनेगी। हालांकि मूर्ति को आकार देते समय कुछ बदलाव भी किए जा सकते हैं।
साढ़े आठ फीट ऊंची होगी मूर्ति
रामलला की प्रतिमा आसमानी और ग्रे कलर के पत्थरों से तैयार होगी, जो देखने में काफी खूबसूरत होगी। यह मूर्ति 5 साल के बालक के स्वरूप पर बनाई जाएगी। जिसकी ऊंचाई साढ़े आठ फीट होगी। मूर्ति के प्रारूप के तौर पर 9 इंच से 12 इंच तक के मॉडल बनाए जाएंगे।
राम भक्तों को अपने आराध्य के दर्शन लगभग 30 से 35 फीट की दूरी से होंगे। प्रतिमा इतनी बड़ी होगी कि श्रद्धालु भगवान की आंख और भगवान के चरण अपनी आंखों से देख सकेंगें।
राम मंदिर के गर्भगृह के तीन तरफ दीवारें
राम मंदिर के गर्भगृह के एक हिस्से में चौखट और 20 फीट ऊंची दीवारें बन रही हैं। ये मकराना के सफेद संगमरमर से बनाई जा रही हैं।
राम मंदिर से जुड़ी ये खबर भी पढ़ें...
अयोध्या में राममंदिर निर्माण से पहले तैयार होंगे तीनों पथ:दिसंबर-2023 तक पूरा होगा राम पथ का निर्माण
श्री राम जन्मभूमि परिसर में बन रहे भव्य राम मंदिर का निर्माण हो रहा है। इसके साथ ही राम मंदिर को जोड़ने वाले तीन सड़कों पर भी कार्य तेजी से चल रहा है। जन्मभूमि पथ का काम अंतिम चरण में है, तो वहीं भक्ति पथ अगस्त तक बनकर तैयार हो जाएगा। पढ़ें पूरी खबर...